Teppo Airaksinen

Teppo Airaksinen (s. 1982) on suomalainen ohjaaja ja käsikirjoittaja.

Airaksinen on ohjannut ja käsikirjoittanut lyhytelokuvia, televisiosarjoja (Kimmo, Uusi päivä) sekä elokuvia (Kulman pojat, Napapiirin sankarit 2). Hän on toiminut myös rekvisiitta-assistenttina (Colorado Avenue) ja järjestysapulaisena (Joulutarina).

Vuonna 2012 Airaksinen oli ehdolla vuoden ohjaajan Kultaisen Venlan saajaksi Kimmo-televisiosarjasta. Kimmo oli samana vuonna ehdolla vuoden parhaan komediaohjelman sarjassa sekä voitti Vuoden valopilkku -palkinnon.

Vuonna 2015 Airaksinen oli ehdolla vuoden ohjaajaksi Downshiftaajat -sarjasta.

Airaksinen ohjasi muusikko Juice Leskisestä kertovan elämäkertaelokuvan Juice Antti Heikkisen kirjoittaman elämäkerran pohjalta. Juice sai ensi-iltansa 26. joulukuuta 2018. Elokuva sai eniten Jussi-ehdokkuuksia vuoden 2019 gaalassa kahdeksalla ehdokkuudella. Se palkittiin parhaasta pukusuunnittelusta, maskeeraussuunnittelusta ja kuvauksesta.

Airaksisen lyhytelokuva Katto voitti vuonna 2017 Cannesin elokuvajuhlilla lyhytelokuvien kilpasarjassa kakkospalkinnon.

 Filmografia 
 Elokuvat 
 Kulman pojat (2012), ohjaus ja käsikirjoitus
 Napapiirin sankarit 2 (2015), ohjaus
 Juice (2018), ohjaus
 Supercool (2021), ohjaus

Lyhytelokuvat
 Suurin ja kaunein (2008), ohjaus
 Onnelliset läskit (2010), ohjaus ja käsikirjoitus
 Jalkapallomaa (2013), ohjaus ja käsikirjoitus
 Katto (2017), ohjaus
 Keppi (2019), ohjaus
 Lakana (2022), ohjaus
 White trash (2024) ohjaus

 Televisiosarjat 
 Uusi päivä (2010–2013), ohjaus
 Kimmo (2012–2017), ohjaus
 Kerran viikossa (2013), ohjaus
 Pasila 2.5 – The Spin-Off (2014–2015), ohjaus
 Hinnalla millä hyvänsä (2015), ohjaus
 Luojan kiitos! (2015), ohjaus
 Putous (2015), ohjaus
 Downshiftaajat (2015–2016), ohjaus
 Sipoon herttua (2018), ohjaus
 Pohjolan laki (2020), ohjaus
 Pohjoisen tähti (2022-2025), ohjaus
 Etsijät (2023-2025), ohjaus
 Utö (2024) ohjaus

Lähteet

Luokka:Suomalaiset televisio-ohjaajat
Luokka:Elävät henkilöt
Luokka:Vuonna 1982 syntyneet